Dike (gudinne)

Dike (gresk: Δίκη, Dikē; «rettferdighet») var i henhold til gresk mytologi en gudinne og den moralske ånd for orden og rettferdig dom basert på uminnelig skikk og bruk, da i betydningen av sosialt påtvungne normer og konvensjonelle regler. I henhold til Hesiod i Theogonien var hennes foreldre Zevs med hans andre ledsager Themis, legemliggjørelsen av guddommelig orden, lov og skikk. Dike ble identifisert med Dikaiosyne («rettferdighet») og Astraia (stjernebildet Jomfruen). Hennes motsetning var den stygge Adikia («urettferdighet»).

Framstilling 
Skulpturene i Zevs' tempel i Olympia har som deres forente ikonografiske avbildning Zevs dikē, og i poesien er hun ofte ledsager (paredros) av Zevs. I det filosofiske klima i Athen på slutten av 400-tallet f.Kr., kunne dikē bli antropomorfisert som en gudinne av moralsk rettferdighet. Hun var en av tre andregenerasjons horaer sammen med Eunomia («orden», «god avling») og Eirene («fred», «vår»). Som sine søstre representerte hun antagelig en del aspekter av veksten om våren:

«Eunomia og den ubesudlet kilde Dikē, hennes søstre, trygg støtte av byer; og Eirene av samme slekt, som er mestere for menneskehetens rikdom — tre prektige døtre av den kloke Themis.»

Hun hersket over menneskelig rettferdighet mens hennes mor Themis hersket over guddommelig rettferdighet. Hennes motsetning var Adikia («urettferdighet»): i relieffer på det arkadiske Kypselos' brystmerke bevart ved Olympia, strupet en komisk Dike en stygg Adikia og banket henne med en stokk.

Dike Astraia 
En av hennes epiteter var Astraia som refererte til hennes framtoning som stjernebildet Jomfruen (Virgo). I henhold til Aratos' redegjørelse av stjernebildets opprinnelse, levde Dike på Jorden i løpet av gull- og sølvalderen da det ikke var noen krig eller sykdom, men hvor man ennå ikke viste hvordan man kunne bruke seil eller få god avling. Menneskene var derimot grådige og Dike ble syk, og proklamerte:

«Se hvilket vis slekten til fedrene av gullalderen har etterlatt seg! Langt vondere enn dem selv! Ben dere vil avle en skammelig etterslekt! Sannelig, kriger og grusomt blodsutgytelse skal komme på menneskene og fryktelige forbannelser skal bli lagt på dem.»
—Aratos, Faenomena, 123

Dike forlot Jorden for himmelen, derav stjernebildet, hun vokter de foraktelige menneskelige folkene. Etter hennes avgang, forfalt menneskene til messingalderen da sykdommer raste og de lærte hvordan å seile.

Referanser

Eksterne lenker 
 «Dike», Theoi Project

Greske gudinner
Rettferdsguddommer
Jomfruguddommer